CELEX: 21986A0517(02)
Language: ro
Date: 1982-09-29 00:00:00
Title: Protocol adițional la Acordul privind importul temporar, scutit de taxe vamale, cu titlu de împrumut gratuit și în scopuri de diagnosticare sau terapeutice, de echipamente medico-chirurgicale și de laborator destinate instituțiilor sanitare

02/Volumul 02
            
            
               RO
            
            
               Jurnalul Ofícial al Uniunii Europene
            
            
               263
            
         21986A0517(02)
   
               L 131/50
            
            
               JURNALUL OFÍCIAL AL UNIUNII EUROPENE
            
            
               
            
         
      PROTOCOL ADIȚIONAL
   
   la Acordul privind importul temporar, scutit de taxe vamale, cu titlu de împrumut gratuit și în scopuri de diagnosticare sau terapeutice, de echipamente medico-chirurgicale și de laborator destinate instituțiilor sanitare
   STATELE MEMBRE ALE CONSILIULUI EUROPEI, părți contractante la Acordul din 28 aprilie 1960 privind importul temporar, scutit de taxe vamale, cu titlu de împrumut gratuit și în scopuri de diagnosticare sau terapeutic, de echipamente medico-chirurgicale și de laborator destinate instituțiilor sanitare (denumit în continuare „acord”),
   AVÂND ÎN VEDERE dispozițiile articolelor 1 și 2 din acord, care prevăd că acest tip de echipament beneficiază, în anumite condiții, de un regim de import temporar scutit de taxe vamale,
   AVÂND ÎN VEDERE că, în ceea ce privește statele membre ale Comunității Economice Europene, acordarea unei astfel de scutiri trebuie să țină seama, în special, de existența unui Tarif Vamal Comun stabilit de aceste state și că orice derogare de la acest Tarif Vamal Comun este de competența Comunității Economice Europene care dispune de puterile necesare în acest sens, în temeiul tratatului de instituire a acesteia,
   AVÂND ÎN VEDERE, prin urmare, că este necesar ca, în vederea aplicării articolelor 1 și 2 din acord, Comunitatea Economică Europeană să poată să fie parte contractantă la acord,
   CONVIN DUPĂ CUM URMEAZĂ:
   Articolul 1
   Comunitatea Economică Europeană poate deveni parte contractantă la acord prin semnarea acestuia. Acordul intră în vigoare, în ceea ce privește Comunitatea, în prima zi a lunii ulterioare celei a semnării.
   Articolul 2
   (1)   Prezentul protocol adițional este deschis spre acceptare părților contractante la acord. Prezentul protocol adițional intră în vigoare în prima zi a lunii ulterioare datei la care ultima dintre părțile contractante și-a depus instrumentul de acceptare la secretarul general al Consiliului Europei.
   (2)   Cu toate acestea, acest protocol adițional întră în vigoare după expirarea unei perioade de doi ani de la data la care a fost deschis spre acceptare pentru intrarea în vigoare. În cazul în care se notifică o asemenea obiecție, se aplică alineatul (1) din prezentul articol.
   Articolul 3
   De la data intrării în vigoare, prezentul protocol adițional face parte integrantă din acord. De la acea dată, nici un stat nu va putea deveni parte contractantă la acord fără a deveni, în același timp, parte contractantă la protocolul adițional.
   Articolul 4
   Secretarul general al Consiliului Europei notifică statelor membre ale Consiliului Europei, oricărui stat care a aderat la acord și Comunității Economice Europene, orice acceptare sau obiecție, în sensul articolului 2, cu privire la data intrării în vigoare a prezentului protocol adițional, în conformitate cu articolul 2.
   Secretarul general al Consiliului Europei notifică, de asemenea, Comunității Economice Europene orice act, notificare sau comunicare legate de acord.
   
      Încheiat la Strasburg, 29 septembrie 1982, în limbile franceză și engleză și deschis spre acceptare la 1 ianuarie 1983. Ambele texte sunt autentice și sunt depuse într-un singur exemplar la arhivele Consiliului Europei. Secretarul general va transmite copii legalizate fiecăruia dintre statele membre ale Consiliului Europei, fiecărui stat invitat să adere la acord și Comunității Economice Europene.